Dan l-aħħar kont miexi f'kuritur. F'daqqa waħda waqqafni raġel u beda jitħaddet miegħi. Kellu storja kbira. L-istorja tiegħu kien fiha x'tirrifletti. Imbagħad, f'daqqa u l-ħin, urini karta sabiħa b'taqbila mis-sema minn Ġorġ tal-Mużew. Min jimxi wara l-verità, ħajtu jirranġaha u ruħu jsalvaha. "Biżżejjed din il-kelma għalija", qalli r-raġel. U nifhmu! L-għaliex, min jimxi wara Ġesù u t-tagħlim tiegħu, dak Ġesù li qal li hu "l-verità" (Ġw 14:6), tassew li ħajtu jirranġaha u ruħu jsalvaha. L-għaliex jirranġahielu u jsalvahielu hu, Ġesù! Il-verità!
Kelma tad-deheb